אלה שדו שכטמן

אלה שדו שכטמן (נולדה בערך בשנת 1978) היא קצינת צה"ל בדרגת תת-אלוף המכהנת כיועצת הרמטכ"ל לענייני מגדר (יוהל"ם) החל מנובמבר 2021.

ביוגרפיה 
שדו שכטמן נולדה וגדלה בעפולה. התגייסה לצה"ל בשנת 1996 ושובצה כמפקדת כיתה בבט"ר דותן (מחנה 80).

את מרבית שירותה בצה"ל ביצעה במערך מגל. במרוצת השנים שימשה כמפקדת פלוגה, כמפקדת בט"ר ניצנים, כמפקדת בית הספר לפיקוד (בה"ד 12) ובשנת 2019 מונתה למפקדת מערך מגל בדרגת אלוף-משנה. בתפקידה זה שימשה כשלוש שנים.

בנובמבר 2021 הועלתה לדרגת תת-אלוף, והחלה לכהן כיועצת הרמטכ"ל לענייני מגדר, במקומה של יפעת תומר ירושלמי שמונתה לפרקליטה הצבאית הראשית.

חיים אישיים 
שדו שכטמן נשואה לנאור ואם לארבעה. מתגוררת בעפולה.

קישורים חיצוניים

הערות שוליים 

יועצות הרמטכ"ל לענייני מגדר
עפולה: אישים
קצינות צה"ל בדרגת תת-אלוף
תתי-אלופים בצה"ל
ישראליות שנולדו ב-1978
ישראלים שנולדו ב-1978